Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szóló 1999. évi LXXVI. törvény (Szjt.) 90. § (1) és 66. §
Paragraph Index: 700

1. A jogdíjközlemény személyi és tárgyi hatálya 1.1. A jelen jogdíjközlemény hatálya alá tartozó filmszerzõk: rendezõ, forgatókönyvíró (eredeti mû írója), operatõr és mindazon személyek, akik a FilmJus Felosztási Szabályzata értelmében az audiovizuális mû egészének kialakításához szintén alkotó módon járultak hozzá. 1.2. A jogdíjak a magyarországi gyártású (azaz magyarországi székhellyel rendelkezõ filmelõállító által elõállított) audiovizuális mûvek digitális hordozón (videoCD, CD-R, CDi, DVD) történõ többszörözése, illetve példányonkénti terjesztése után fizetendõk. 1.3. A jogdíj fizetésére az Szjt. 66. § (3) bekezdése alapján elsõsorban a filmalkotás elõállítója köteles, kivéve, ha bizonyítja, hogy a felhasználóval kötött szerzõdésében a szerzõi jogdíj fizetésének kötelezettségét kifejezetten és egyértelmûen áthárította a felhasználóra, mely utóbbi esetben a jogdíjat a felhasználó köteles megfizetni (a továbbiakban egységesen: jogdíjfizetésre kötelezett). A jogdíjfizetésre kötelezett mentesül a FilmJus-nak történõ jogdíjfizetés alól, ha igazolja, hogy az 1.1. pontban felsorolt filmszerzõk az adott felhasználás után egyedi megállapodás alapján jogdíjban részesülnek.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes